
บทคัดย่อ
	โครงงานนี้มีวัตถุประสงค์เพื่อพัฒนาวัสดุปลูกหญ้าคาทะเล (Enhalus acoroides) จากกะลามะพร้าว เส้นใยมะพร้าว ขุยมะพร้าว และกาบมะพร้าว เพื่อเสริมการยึดเกาะของรากและอัตรารอดของหญ้าทะเลโดยแบ่งเป็น 2 กระบวนการหลัก คือ การพัฒนาคอนกรีตปลูกพืชและวัสดุเพาะกล้า ผลการศึกษาพบว่าอัตราส่วนของคอนกรีตปลูกพืชที่เหมาะสมที่สุดคือกะลามะพร้าวต่อเส้นใยมะพร้าวอัตราส่วน 40:1 ซึ่งมีค่า pH เฉลี่ย 8.16 ซึ่งใกล้เคียงกับสภาวะ pH ที่เหมาะสมในการปลูกหญ้าคาทะเล นอกจากนั้นยังทำให้หญ้าคาทะเลรับแรงได้เฉลี่ย 93.33 นิวตัน สูงที่สุดเมื่อเปรียบเทียบกับสูตรอื่น  ในส่วนของวัสดุเพาะกล้า พบว่าอัตราส่วนกาบมะพร้าวต่อขุยมะพร้าว 1:4 มีค่าความเป็นกรด-ด่างเท่ากับ 6.53 และค่าการนําไฟฟ้า (EC) เท่ากับ 15.47 mS/cm 
คําสําคัญ : หญ้าคาทะเล, วัสดุปลูก, คอนกรีตพรุน, การฟื้นฟูระบบนิเวศ, คาร์บอนสีน้ําเงิน


1. บทนำ 
              ในปัจจุบัน มีการให้ความสําคัญกับระบบนิเวศทางทะเลเพื่อเพิ่มการดูดซับ Blue Carbon ตามข้อมูลขององค์การระหว่างประเทศเพื่อการอนุรักษ์ธรรมชาติระบุว่า หญ้าทะเลสามารถดูดซับและกักเก็บคาร์บอนได้มากกว่าป่าบนบกถึง 7-10 เท่า เนื่องจากมีระบบรากที่ซับซ้อน 
อย่างไรก็ตาม Michelle Waycott (2009) กล่าวว่าในช่วงศตวรรษที่ผ่านมา แหล่งหญ้าทะเลทั่วโลกได้ตายลงไปแล้วกว่าร้อยละ 29 และการปลูกมีอัตราการรอดชีวิตของต้นอ่อนต่ำ เนื่องจากต้นอ่อนไม่แข็งแรงและไม่สามารถยึดเกาะกับดินได้ดีพอ (John Statton, 2017)
คณะผู้จัดทําเห็นความสําคัญในการแก้ไขปัญหาดังกล่าวโดยการนําคอนกรีตปลูกพืช ซึ่งสามารถควบคุมการไหลผ่านของน้ำและอากาศ รวมทั้งความแข็งแรงของคอนกรีตปลูกพืชผ่านรูพรุน และทําหน้าที่เป็นช่องว่างให้รากพืชสามารถเจริญเติบโต มาผลิตวัสดุปลูกพืชขึ้น โดยมีส่วนประกอบได้แก่ วัสดุเพาะกล้าจากขุยมะพร้าวและกาบมะพร้าว คอนกรีตปลูกพืชที่มีมวลรวมหยาบเป็นกะลามะพร้าวและมวลรวมละเอียดเป็นเส้นใยมะพร้าว

2. วิธีดำเนินการ
2.1 ทำวัสดุเพาะกล้า
2.1.1 ผสมกาบมะพร้าวและขุยมะพร้าวในอัตราส่วน 1:1 1:2 1:3 และ 1:4 แล้วอบที่อุณหภูมิ 60 องศาเซลเซียสเป็นเวลา 4 ชั่วโมง
2.2 วิธีการทดลองสมบัติวัสดุเพาะกล้า
2.2.1 สมบัติทางกายภาพของวัสดุเพาะกล้า
ก. ความหนาแน่นรวม ดัดแปลงจากวิธีของ Handreck and Black (1994) โดยชั่งกระบอกหรือภาชนะเปล่า (m1) จากนั้นบรรจุวัสดุเพาะกล้าลงไปจนถึงระดับสูงสุดของกระบอก เคาะกระบอกจํานวน 5 ครั้ง วัดปริมาตรวัสดุ (V) จากนั้นจึงนําไปอบที่อุณหภูมิ 105 องศาเซลเซียส นาน 24 ชั่วโมง หามวลของวัสดุเพาะกล้า (m2) คํานวณหาความหนาแน่นรวมจากสมการ

 
ข. ความพรุนช่องอากาศ ดัดแปลงจากวิธีของ Handreck and Black (1994) โดยนําภาชนะที่มีขนาดเดียวกันกับข้อ 1 บรรจุวัสดุเพาะกล้า ให้น้ำจนวัสดุตัวอย่างอิ่มตัวแล้วระบายน้ำทิ้งเป็นเวลา 30 นาที วัดปริมาตรน้ำที่ระบายออกมาจากวัสดุเพาะกล้า (Va) แล้วหาความพรุนของวัสดุเพาะกล้าซึ่งสามารถคํานวณได้จากสมการ

2.2.2สมบัติทางเคมีของวัสดุเพาะกล้า
ก. ค่าความเป็นกรดเบส (pH)
วิเคราะห์โดยวิธี Electrometric method ใช้อัตตราส่วนวัสดุเพาะกล้า:น้ำ เท่ากับ 1:1 โดยน้ำหนักต่อปริมาตร จากนั้นทําการวัดค่าด้วยเครื่อง pH meter ยี่ห้อ HI98107 pHep® (กรมพัฒนาที่ดิน, 2553ก; 2553ข)  
ข. ค่าการนําไฟฟ้า (electrical conductivity, EC) วิเคราะห์โดยวิธี Electrometric method ในอัตราส่วนวัสดุเพาะกล้า:น้ำ เท่ากับ1:5 โดยน้ำหนักต่อปริมาตร จากนั้นทําการวัดค่าด้วยเครื่อง EC meter ยี่ห้อ HI98301 DiST1 (กรมพัฒนาที่ดิน, 2553ก; 2553ข)
2.3 ทำคอนกรีตปลูกพืช
2.3.1 นํากะลามะพร้าวไปอบที่อุณหภูมิ 60-70 องศาเซลเซียส เป็นเวลา 4 ชั่วโมง ใช้ค้อนทุบและคัดเลือกกะลามะพร้าวที่มีขนาดประมาณ 625 ตารางมิลลิเมตร และตัดเส้นใยมะพร้าวขนาด 1-3 เซนติเมตร
2.3.2 เทกะลามะพร้าวและเส้นใยมะพร้าวรวมกัน โดยมีอัตราส่วนโดยมวลกะลามะพร้าวต่อเส้นใยมะพร้าว ดังนี้ 40:0 35:1 30:2 จากนั้นนำทุกอัตราส่วนไปผสมปูนซีเมนต์ 20 กรัม กับน้ำ 15 มิลลิลิตร แล้วเทส่วนผสมที่ได้ลงในแม่พิมพ์ จากนั้นบ่มไว้ 7 วัน โดยฉีดน้ำให้ชุ่มทุกๆวัน ก่อนไปทดลองเพื่อหาสูตรที่เหมาะสมที่สุด 
2.4 วิธีการทดลองสมบัติคอนกรีตปลูกพืช
2.4.1 สมบัติทางเคมีของคอนกรีตปลูกพืช
ก. ค่า pH ดัดแปลงมาจากมาตรฐาน EA NEN 7375:2004 (Netherlands Standardization Institute, 2004) โดยนำก้อนคอนกรีตปลูกพืชแล้วแช่ในน้ำ จากนั้นติดตามวัดค่า pH ของน้ำด้วยเครื่อง pH meter ในวันที่ 1 ถึงวันที่ 7
ข. ค่า EC ดัดแปลงมาจากมาตรฐาน EA NEN 7375:2004 (Netherlands Standardization Institute, 2004) โดยนำก้อนคอนกรีตปลูกพืชแล้วแช่ในน้ำ จากนั้นติดตามวัดค่าการนำไฟฟ้าของน้ำด้วยเครื่อง EC meter ในวันที่ 1 ถึงวันที่ 7
2.5 วิธีการทดลองหาการเจริญเติบโตของหญ้าคาทะเล
นำคอนกรีตปลูกพืชใส่ไว้ในภาชนะ แล้วใส่วัสดุเพาะกล้าไว้ด้านบนคอนกรีตปลูกพืช จากนั้นเพาะหญ้าคาทะเลที่เก็บมาจากเกาะท่าไร่ จังหวัดนครศรีธรรมราช
2.5.1 ลักษณะทางกายภาพของหญ้าทะเล 
ก. วัดความยาวใบหญ้าคาทะเลก่อนและหลังปลูกในคอนกรีตปลูกพืช
ข. วัดความยาวเหง้าหญ้าคาทะเลก่อนและหลังปลูกในคอนกรีตปลูกพืช
ค. วัดความยาวรากหญ้าคาทะเลก่อนและหลังปลูกในคอนกรีตปลูกพืช
2.5.2 ปลูกหญ้าคาทะเลบนคอนกรีตรูพรุนทั้ง 3 กลุ่ม คัดเลือกต้นที่ขนาดใกล้เคียงกันมากลุ่มละ 3 ต้น ผูกเชือกไว้ที่โคนต้นแล้วดึงในแนวตั้งฉากกับลําต้น วัดแรงที่ได้ด้วยเครื่องวัดแรงดึง 

3. ผลและอภิปรายผล 
3.1. ผลการทดสอบค่าความหนาแน่นรวมของวัสดุเพาะกล้า
จากการทดลองพบว่า ค่าความหนาแน่นรวมมีค่าอยู่ในช่วง 0.07 - 0.08 g/mL โดยสัดส่วนของขุยมะพร้าวเพิ่มมากขึ้น ค่าความหนาแน่นรวมของวัสดุมีแนวโน้มเพิ่มขึ้นเล็กน้อย อย่างไรก็ตามความแตกต่างของค่าความหนาแน่นรวมระหว่างชุดการทดลองที่ 1-3 กับชุดการทดลองที่ 4 มีเพียง 0.01 g/mL สอดคล้องกับรายงานของงานวิจัยของ Yanming Liu et al. (2024) ที่ระบุว่า การอัตราส่วนผสมของวัสดุชีวภาพชนิดเดียวกันที่มีขนาดแตกต่างกัน จะส่งผลให้สมบัติเชิงมวลเปลี่ยนแปลงไปอย่างต่อเนื่องและเป็นระบบ โดยไม่เกิดการเปลี่ยนแปลงอย่างฉับพลัน ทำให้วัสดุยังคงรักษาโครงสร้างที่โปร่งและเอื้อต่อการชอนไชของรากพืชได้

ภาพที่ 3.1 กราฟแสดงความรวมหนาแน่น (g/ml) เฉลี่ยของวัสดุเพาะกล้า 
3.2. ผลการทดสอบค่าพรุนของวัสดุเพาะกล้า
จากการทดลองพบว่า ความไม่สอดคล้องกันเชิงทฤษฎีระหว่างความพรุนอากาศร้อยละ 1.43 - 1.7 และค่าความหนาแน่นรวม 0.07 - 0.08 g/mL แสดงถึงข้อจำกัดเชิงเทคนิคของวิธีการทดสอบในห้องปฏิบัติการ เมื่อสัดส่วนของขุยมะพร้าวเพิ่มขึ้น รูพรุนจะเล็กลง ซึ่งส่งผลให้เกิดแรงดึงผิวและแรงแคปิลลารีสูงจนน้ำถูกกักเก็บไว้ในโครงสร้างและไม่สามารถไหลระบายออกได้  นอกจากนี้สมบัติการพองตัวของขุยมะพร้าวเมื่ออิ่มตัวด้วยน้ำยังเข้าไปลดพื้นที่ระหว่าง ซึ่งสอดคล้องกับข้อสังเกตของ Carlile et al. (2015) เกี่ยวกับพฤติกรรมการอุ้มน้ำและการตอบสนองต่อความชื้นของวัสดุประเภทขุยมะพร้าว ทว่าในการใช้งานจริง กระแสน้ำจะช่วยหมุนเวียนน้ำและถ่ายเทอากาศ 

ภาพที่ 3.2  กราฟแสดงค่าความพรุน (ร้อยละโดยปริมาตร) ของวัสดุเพาะกล้า
3.3. ผลการศึกษาค่า pH ของวัสดุเพาะกล้า
จากการทดลองพบว่า วัสดุเพาะกล้ามีค่า pH เฉลี่ยเท่ากับ 6.60 ซึ่งน้อยกว่าสภาพแวดล้อมในทะเลที่มีค่า pH เท่ากับ 7.60 แต่อย่างไรก็ตาม Weiying Luan et al. (2023) ระบุว่า หญ้าคาทะเลมีความสามารถในการปรับตัวต่อสภาพน้ำทะเลที่มีค่า pH ต่ำ 

ภาพที่ 3.3  กราฟแสดงค่า pH ของวัสดุเพาะกล้า
3.4. ผลการทดสอบค่า EC ของวัสดุเพาะกล้า
จากการทดลอง ชุดที่ 4 มีการปลดปล่อยไอออนอิสระ เช่น K+, Na+ และCl- ออกมามากที่สุด หากพิจารณาค่าเบี่ยงเบนมาตรฐาน จะพบว่าชุดที่ 1 และ 2 มีค่า S.D. ค่อนข้างสูง (3.44 และ 4.43) ขณะที่ชุดที่ 3 และ 4 มีค่า S.D. ต่ำลงอย่างชัดเจน (1.25 และ 1.82) แสดงให้เห็นว่าค่า EC ของวัสดุปลูกในชุดที่ 3 และ 4 มีความสม่ำเสมอกว่าเมื่อเปรียบเทียบกับชุดที่ 1 และ 2 ทั้งนี้ ค่า S.D. ที่ลดลงอาจสะท้อนถึงการกระจายตัวขององค์ประกอบภายในวัสดุที่สม่ำเสมอขึ้น ส่งผลให้รักษาระดับค่าการนำไฟฟ้าได้ใกล้เคียงกันทั้งก้อน นอกจากนี้ แนวโน้มการเพิ่มขึ้นของค่า EC ยังสอดคล้องกับรายงานของ Carlile et al. (2015) ที่ระบุว่าขุยมะพร้าวมีเกลือและไอออนที่ละลายน้ำได้ตามธรรมชาติ ซึ่งเป็นปัจจัยสำคัญที่ส่งผลต่อค่า EC ของวัสดุ 

ภาพที่ 3.4  กราฟแสดงค่า EC (mS/cm) ของวัสดุเพาะกล้า
3.5 ผลการศึกษาค่า pH ของคอนกรีตปลูกพืช 
จากการทดลองพบว่า ค่า pH พบว่าคอนกรีตปลูกพืชใหม่มีความเป็นด่างสูงมากในช่วงแรก เนื่องจากปฏิกิริยาไฮเดรชันของปูนซีเมนต์ซึ่งทำให้เกิดสารประกอบแคลเซียมไฮดรอกไซด์ (Ca(OH)2) (Neville, 2011; Taylor, 1997) แต่เมื่อผ่านกระบวนการแช่น้ำ ค่าความเป็นด่างจะค่อยๆ ลดลง โดยชุดการทดลองที่ 3 มีอัตราการลดลงของค่า pH ที่เหมาะสมต่อการดำรงชีวิตของสิ่งมีชีวิตในทะเลที่สุด (8.16) ในขณะที่ชุดการทดลองที่ 1 ที่ยังคงมีค่า pH สูงถึง 10.24 สาเหตุมาจากเส้นใยมะพร้าวและขุยมะพร้าวมีสารประกอบพวกแทนนินซึ่งมีฤทธิ์เป็นกรดอ่อนๆ เมื่อแช่น้ำ สารเหล่านี้อาจละลายออกมาช่วยสะเทินความเป็นด่างของปูนซีเมนต์ (Mohan et al., 2006) และการแทรกตัวของเส้นใยช่วยให้น้ำสามารถซึมผ่านและชะล้างความเป็นด่างออกจากเนื้อคอนกรีตได้ทั่วถึงกว่า (Ali et al., 2012) 

ภาพที่ 3.8  กราฟแสดงค่า pH ของคอนกรีตปลูกพืช
3.1. ผลการทดสอบค่า EC ของคอนกรีตปลูกพืช
จากการทดลองพบว่า ค่า EC มีแนวโน้มเพิ่มสูงขึ้นตามระยะเวลาการแช่น้ำในทุกชุดการทดลอง ซึ่งเป็นผลมาจากกระบวนการคาย Ca(OH)2 และไอออนต่างๆ ที่เกิดจากปฏิกิริยาไฮเดรชัน รวมถึงสารละลายที่มีอยู่ในกะลามะพร้าวและเส้นใยมะพร้าว (Neville, 2011; Taylor, 1997) เมื่อเปรียบเทียบระหว่างชุดการทดลอง พบว่าชุดการทดลองที่ 1 มีค่า EC ต่ำที่สุด ขณะที่ชุดการทดลองที่ 2 และ 3 มีค่า EC สูงกว่าอย่างเห็นได้ชัด ระบุได้ว่าการเติมเส้นใยมะพร้าวลงในคอนกรีตมีส่วนช่วยเพิ่มการปลดปล่อยประจุไฟฟ้า อาจเนื่องมาจากมีสารละลายในตัวเส้นใยที่ละลายน้ำได้ง่ายกว่ากะลามะพร้าวที่มีความแข็ง (Carlile et al., 2015)

ภาพที่ 3.9  กราฟแสดงค่า EC (mS/cm) ของคอนกรีตปลูกพืช
3.2. ผลการทดสอบการเจริญเติบโตของหญ้าคาทะเล 
จากการทดลองพบว่า แม้ระยะเวลาการทดลอง 7 วันเป็นเพียงเวลาที่ต้นหญ้าคาทะเลยังอยู่ในช่วงการปรับตัวหลังจากย้ายปลูก แต่เริ่มเห็นแนวโน้มเชิงบวกในความยาวราก โดยชุดการทดลองที่ 1 แม้จะมีความยาวรากสูงสุดในตอนเริ่มต้น แต่ไม่สามารถชอนไชลงไปในคอนกรีตปลูกพืชได้ เนื่องจากคอนกรีตรูพรุนไม่ต่อเนื่องกัน ในขณะที่ชุดการทดลองที่ 3 มีความยาวรากเพิ่มขึ้นจากเฉลี่ย 7.60 เซนติเมตร เป็น 15.07 เซนติเมตร เนื่องจากเส้นใยมะพร้าวช่วยเชื่อมต่อโพรงอากาศในคอนกรีต ทำให้รากสามารถชอนไชลงไปได้ดีกว่าชุดอื่น สอดคล้องกับ Yanming Liu et al. (2024) ที่ระบุว่าโครงสร้างวัสดุที่มีความต่อเนื่องของรูพรุนจะเอื้อต่อการชอนไชและแผ่ขยายของระบบรากพืช ในส่วนของความยาวรากสั้นสุด พบว่าชุดการทดลองที่ 2 มีการเพิ่มขึ้นชัดเจนที่สุด จาก 1.33 เซนติเมตร เป็น 3.33 เซนติเมตร แสดงให้เห็นถึงสภาพแวดล้อมที่เอื้อต่อการเจริญเติบโตของรากฝอย เนื่องจากความหนาแน่นที่เหมาะสมของเส้นใยมะพร้าวช่วยให้เนื้อวัสดุไม่โปร่งหรือร่วนซุยเกินไปจนสูญเสียความสามารถในการกักเก็บความชื้นและสารอาหารรอบๆ รากอ่อน สอดคล้องกับพฤติกรรมการอุ้มน้ำและการตอบสนองต่อความชื้นของวัสดุชีวภาพที่รายงานโดย Carlile et al. (2015) และจากการทดลองวัดความยาวใบ พบว่าทุกชุดการทดลองมีความยาวใบเฉลี่ยลดลง เป็นกลไกการปรับตัวตามธรรมชาติของหญ้าทะเลจากการย้ายที่ปลูก ซึ่งสอดคล้องกับงานวิจัยด้านการย้ายที่ปลูกและการอนุบาลต้นอ่อนหญ้าทะเลของ Elena Balestri และ Claudio Lardicci (2012) ที่พบว่าต้นอ่อนหญ้าทะเลในระยะแรกของการย้ายปลูกจะมุ่งเน้นการพัฒนาและยึดเกาะของระบบรากมากกว่าการเจริญเติบโตของส่วนใบด้านบนเพื่อความอยู่รอดในสภาวะไหลเวียนของน้ำ
 
ภาพที่ 3.5  แผนภูมิแสดงผลการเปรียบเทียบรากที่มีความยาวมากที่สุดของหญ้าคาทะเล 

ภาพที่ 3.6  แผนภูมิแสดงผลการเปรียบเทียบรากที่มีความยาวน้อยที่สุดของหญ้าคา 
ภาพที่ 3.7  แผนภูมิแสดงผลการเปรียบเทียบใบของหญ้าคาทะเล 
3.3. ผลการทดลองวัดแรงดึงที่ต้นอ่อนหญ้าทะเลรับได้เมื่อปลูกบนคอนกรีตรูพรุน
จากการทดลองพบว่าชุดการทดลองที่ 1 มีแรงยึดเกาะน้อย เนื่องจากช่องว่างจากกะลามะพร้าวมีลักษณะขาดความต่อเนื่อง ทำให้รากไม่สามารถชอนไชลงไปได้ ประกอบกับระยะเวลาการทดลองเพียง 7 วัน ทำให้รากพืชยังไม่สามารถสร้างแรงเสียดทานกับผิววัสดุที่เรียบลื่นของกะลามะพร้าวได้ทัน แต่เมื่อเติมเส้นใยมะพร้าวในชุดการทดลองที่ 2 และ 3 พบว่าเส้นใยเหล่านี้สร้างความต่อเนื่องของรูพรุนภายในก้อนคอนกรีต ส่งผลให้รากพืชสามารถชอนไชผ่านช่องว่างเหล่านี้เข้าไปยึดเกาะกับโครงสร้างภายในได้จึงรับแรงดึงได้สูงกว่ามาก (Li et al.,2018)
ตารางที่ 3.5 แรงดึงที่หญ้าคาทะเลรับได้ (N) เมื่อปลูกบนคอนกรีตรูพรุน
	ชุดการทดลอง
	A
	B
	C

	ชุดที่ 1
	100
	100
	0

	ชุดที่ 2
	40
	0
	100

	ชุดที่ 3
	140
	40
	100



4. สรุปผล 
จากการทดลองสรุปได้ว่า วัสดุเพาะกล้าที่เหมาะสมที่สุดคือ สูตรอัตราส่วนกาบมะพร้าวต่อขุยมะพร้าว 1:4 มีความพรุนร้อยละ 1.43 ความหนาแน่นรวม 0.08 g/mL ค่า pH 6.53 และค่า EC 15.33 mS/cm สำหรับคอนกรีตปลูกพืชที่เหมาะสมที่สุดคือ ชุดการทดลองที่ 3 เพราะเส้นใยมะพร้าวเข้าไปช่วยสร้างโครงสร้างรูพรุนเชื่อมต่อ ส่งผลให้รากหลักชอนไชลงไปยึดเกาะภายในเนื้อวัสดุได้ลึก สามารถรับแรงต้านการดึงในแนวตั้งฉากได้ดีที่สุดที่ 93.33 N อีกทั้งสารประกอบกรดอ่อนในเส้นใยยังช่วยสะเทินความเป็นด่างจากการปฏิกิริยาไฮเดรชันของปูนซีเมนต์ ทำให้ค่า pH ของน้ำลดลงสู่ระดับ 8.16 ภายในระยะเวลา 7 วัน ซึ่งปลอดภัยต่อสิ่งมีชีวิตในทะเล 

ความหนาแน่นรวม (g/ml) เฉลี่ยของวัสดุเพาะกล้า

9.9999999999999256E-3	1.7320508075688745E-2	5.7735026918962545E-3	5.7735026918962545E-3	9.9999999999999256E-3	1.7320508075688745E-2	5.7735026918962545E-3	5.7735026918962545E-3	ชุดการทดลองที่ 1	ชุดการทดลองที่ 2	ชุดการทดลองที่ 3	ชุดการทดลองที่ 4	7.0000000000000007E-2	7.0000000000000007E-2	7.3333333333333348E-2	8.3333333333333329E-2	ชุดการทดลองที่


ความหนาแน่นรวม(g/ml)



ค่าความพรุน (ร้อยละโดยปริมาตร) ของวัสดุเพาะกล้า

0.1096965511460289	9.2915732431775644E-2	4.0414518843273836E-2	0.17616280348965183	0.1096965511460289	9.2915732431775644E-2	4.0414518843273836E-2	0.17616280348965183	ชุดการทดลองที่ 1	ชุดการทดลองที่ 2	ชุดการทดลองที่ 3	ชุดการทดลองที่ 4	1.6966666666666665	1.6333333333333335	1.4766666666666666	1.4266666666666667	ชุดการทดลองที่


เปอร์เซ็นต์โดยปริมาตร



ค่า pH เฉลี่ยของวัสดุเพาะกล้า

0.12583057392117911	0.14142135623730942	0.17078251276599307	0.2217355782608344	0.12583057392117911	0.14142135623730942	0.17078251276599307	0.2217355782608344	ชุดการทดลองที่ 1	ชุดการทดลองที่ 2	ชุดการทดลองที่ 3	ชุดการทดลองที่ 4	6.6749999999999998	6.6000000000000005	6.5750000000000002	6.5249999999999995	ชุดการทดลองที่


pH



ค่า EC (mS/cm) ของวัสดุเพาะกล้า 

3.435112807463534	4.4349821495319084	1.2516655570345727	1.8209429791548368	3.435112807463534	4.4349821495319084	1.2516655570345727	1.8209429791548368	ชุดการทดลองที่ 1	ชุดการทดลองที่ 2	ชุดการทดลองที่ 3	ชุดการทดลองที่ 4	7.7000000000000011	11.26	12.4	15.325000000000001	ชุดการทดลองที่


ค่าการนำไฟฟ้า(mScm)



ค่า pH เฉลี่ยของคอนกรีตปลูกพืช

ชุดการทดลองที่ 1	11.74	12.16	12.16	12.16	11.9	11.16	10.24	ชุดการทดลองที่ 2	11.88	12.24	12.28	12.2	11.38	9.42	7.88	ชุดการทดลองที่ 3	11.86	12.3	12.3	12.22	11.4	9.56	7.84	



ค่า EC (mS/cm) ของคอนกรีตปลูกพืช

ชุดการทดลองที่ 1	6.1280000000000001	6.7519999999999998	7.1120000000000001	7.2759999999999998	7.3239999999999998	7.3879999999999999	7.4059999999999997	ชุดการทดลองที่ 2	7.5540000000000003	8.3800000000000008	8.8680000000000003	9.1140000000000008	9.2119999999999997	9.298	9.3260000000000005	ชุดการทดลองที่ 3	6.694	7.226	7.8620000000000001	8.1319999999999997	8.2240000000000002	8.8780000000000001	9.0860000000000003	วันที่


ค่าการนำไฟฟ้า(mScm)




ความยาวใบ (cm)

ก่อนทดลอง	34.46	28.12	42.53	34.46	28.12	42.53	ชุดที่ 1	ชุดที่ 2	ชุดที่ 3	58.5	68.3	78.7	หลังทดลอง	13.01	4.76	6.7	13.01	4.76	6.7	ชุดที่ 1	ชุดที่ 2	ชุดที่ 3	22.4	19.2	14.2	



ความยาวรากที่ยาวที่สุด

ก่อนทดลอง	8.271235296697423	7.9567581338130458	0.30550504633038922	8.271235296697423	7.9567581338130458	0.30550504633038922	1	2	3	14.4	15.77	14.9	หลังทดลอง	7.865324744302252	0.55075705472861047	0.61101009266077877	7.865324744302252	0.55075705472861047	0.61101009266077877	1	2	3	14.67	15.7	15.07	ชุดการทดลองที่


ความยาวราก (cm)




ความยาวรากที่สั้นที่สุด (cm)

ก่อนทดลอง	0.33291640592397165	0.75718777944003468	0.64291005073286422	0.33291640592397165	0.75718777944003468	0.64291005073286422	1	2	3	0.8	1.3	1.4	หลังทดลอง	0.26457513110645919	0.55075705472861047	0.61101009266077877	0.26457513110645919	0.55075705472861047	0.61101009266077877	1	2	3	1.5	2.8	2.5	ชุดการทดลองที่


ความยาวราก (cm)

